Krešimir Budiša, savjetnik splitskog gradonačelnika, imao je potrebu na svom Facebook profilu komentirati post jednog Splićanina koji je objavio da odlazi iz Hrvatske. Post se ubrzo proširio internetom.

"...Majstore, ako si se odlučio odseliti u ‘multi-kulti’ zemlju – reci jel to samo po sebi treba bit neka strašna vijest? Ti si otišao iz HR, jer je puna strašnih katolika, netko drugi je došao jer mu je tu lijepo i sigurno. Europska unija nam je dala slobodu kretanja i ulaza i izlaza pa široko ti polje, i tebi i svima koji imaju slično mišljenje."

Usporedio je Budiša život u Hrvatskoj sa životom u ostalim zemljama i napisao kako "do Tokija nema normalne zemlje, a tamo ljudi žive u hotelima kutijama i rade 23 sata na dan i imaju sedam dana godišnjeg.".

Prenosimo post u cijelosti....

"Ako me išta ovih dana nanerviralo to je činjenica kojom su mediji prenijeli na sva zvona ovakav idiotski status, i što nas već par godina svaki drugi dan ‘bombardiraju’ sličnim litanijama svakog tko želi seliti u drugu državu.

Moj post međutim neće čitati Šprajc, neće ga shareat Index, Tportal, Slobodna, Jutarnji i Nova TV, zašto – jer im ne odgovara tiha većina ovog naroda jer očito vode neku svoju bitku da natjeraju sve da odu i po mogućnosti što više njih.

Majstore, ako si se odlučio odseliti u ‘multi-kulti’ zemlju – reci jel to samo po sebi treba bit neka strašna vijest? Ti si otišao iz HR, jer je puna strašnih katolika, netko drugi je došao jer mu je tu lijepo i sigurno. Europska unija nam je dala slobodu kretanja i ulaza i izlaza pa široko ti polje, i tebi i svima koji imaju slično mišljenje.

I ako me dodatno nervira kod našeg naroda je negativnost u vezi svoje države, pa i od nekih političkih stranaka. Pa ljudi dragi jeste vi bili igdje van RH? Otiđite bilo gdje istočno od RH, pa usporedite?

Do Tokija možda nema normalne države. A u Tokiju ljudi žive u hotelima kutijama i rade 23 sata dnevno uz 7 dana GO u godini.

Južno i jugozapadno od RH – isto nema normalnije države od RH, zapadno i sjeverozapadno – vjerojatno ima. I to je 5% populacije svijeta kojima je možda bolje.

A što znači ‘bolje’?

Ajmo reći da je pretpostavka da naš sugovornik iz ovog teksta ide u London kao oličenje multikulti svijeta i bogatstva.

Sestra mi je sad otišla na praksu u multi-kulti London. Nekidan je izvršen teroristički napad na metro, jučer hrpe napada kiselinom na normalne ljude, ne smiješ nigdje izaći od straha maltene. Hrpe bandi, kriminala i svega. Jedan običan stan košta 3000 funti, živiš negdje tri sata od posla i tri nazad.

I znaš što – ako bi uspoređivao na takav način - radi se o kraljevskoj džamahiriji, teroriziraju vlastiti narod, od himne, funte, onih crvenih mundira, i sto tradicija vezanih za kraljicu. A zapravo je samo – tradicija i povijesno naslijeđe.

Međutim da netko napiše ovakav status jer ide iz Londona jer ne podnosi kraljicu (koja btw nije svetac) mediji bi ga razapeli, a ne bi ga svi shareali s nekim ponosom i srećom. I s pravom bi ga razapeli jer su na svoju državu ponosni za razliku od ovakvih.

Jadan smo mi narod kad svakodnevno samo pljujemo sami po sebi, širimo neki bolesni negativizam, a ne bi za početak počeli od sebe, i što smo mi mogli u svom životu mogli napraviti bolje, drugačije.

Što misliš jel ti Amerika do 25. godine da besplatno školovanje i studij, besplatno zdravstvo, jeftine vrtiće, bolje i dulje porodiljne? Često i besplatne školske udžbenike. Skoro pa besplatne studentske domove, i onda praksu od 500 eura mjesečno godinu dana da naučiš posao? I ti onda napuniš 25 – i nemaš što nego pjeniti ‘država je kriva’.

A ovakvom pacijentu je za početak RH dala putovnicu i PRAVO DA ODSELI – gdje god hoće. Pitaj one iz Afganistana što bi bilo da oni napišu ovakvo pismo. I pokušaju odseliti.

Ma krivi smo mi ljudi sami. I svatko tko samo pljuje umjesto da gradi, bolje da mi ne piše komentare jer me ne zanimaju.

Uzmite život u svoje ruke, radite s ljudima na građenju bolje Hrvatske, a ne širite bolesnu propagandu o Irskoj, Dublinu gdje ljudi žive s 13 Pakistanaca i rade u McDonaldsu i to smatraju sjajnim životom i još nas svakodnevno bombardiraju s tim.

Učite od 7. godine, školujte se, čitajte puno, ne budite hejteri – i bit će vam najljepše u Hrvatskoj – najljepšoj zemlji svijeta.

Onaj tko je obišao svijeta, a i ja mogu reći da jesam, to će sigurno potvrditi", poručio je Budiša.